

# Mikko Heikka:

# Vapaina ja tasavertaisina. Ihmisoikeudet uskontojen näkökulmasta. Kirjapaja 2014.

# Keskeiset teesit:

* Samaa sukupuolta olevien parien avioliitto ja vihkiminen ovat luterilaisen teologian mukaisia
* Euroopan ja Pohjois-Amerikan katolilaisten enemmistö kannatta pappien avioliittoa, ehkäisyä, aborttia ja samaa sukupuolta olevien parien avioliittoa. Tämä on synnyttänyt suuria paineita katolisen kirkon seksuaalietiikan uudistamiseksi
* Katolinen kirkko puolustaa maailman köyhiä ja arvostelee ankarasti finanssitaloutta, joka on kirkon käsityksen mukaan hylännyt alkuperäisen tehtävänsä maailman rahahuollossa
* Venäjän ortodoksinen kirkko tukee presidentti Putinin politiikkaa ja puolustaa historiallista Venäjää. Kirkko rohkaisee sotilaita taistelemaan maansa puolesta. Venäjän ortodoksinen kirkko ei arvostele maansa hallituksen ihmisoikeuspolitiikan ilmeisiä puutteita, koska se haluaa elää ”sinfoniassa” valtion kanssa.
* Venäjän ortodoksinen kirkko suhtautuu kriittisesti Yhdistyneiden kansakuntien ihmisoikeuksien julistukseen, koska se edustaa lännen arvoja. Kirkko on laatinut oman ihmisoikeusdokumenttinsa, joka edustaa sen mielestä oikeista itäisiä arvoja.
* Konstantinopolin patriarkka puolestaan ottaa etäisyyttä kansallisiin arvoihin. Hän on globaali toimija, joka näkee kirkon keskeiseksi tehtäväksi ilmastonmuutoksen torjumisen.
* Euroopan kirkot ovat tukeneet Helsinki-prosessia ja Euroopan unionia. Ukrainan kriisin seurauksena keskeiset ihmisoikeudelliset rakenteet ja periaatteet ovat joutuneet kriisiin. Euroopan kirkoilla on nyt tehtävä Ukrainan suvereniteetin ja Ukrainan kirkkojen tukemisessa.
* Islamissa käydään kamppailua siitä, miten jihad-käsitettä tulisi tulkita. Islamin valtavirran mukaan jihad tarkoittaa ihmisen hengellistä kilvoittelua, jossa lähimmäisen rakastaminen on keskeinen arvo.
* Isis-järjestöllä ja talebaneilla on vähän tukea islamilaisten oppineiden sekä tavallisten muslimien keskuudessa. Muslimioppineet pitävät terroristen jihad-tulkintaa harhaoppina.
* Euroislam hyväksyy keskeiset eurooppalaiset arvot. Euroopan muslimijohtajat toimivat aktiivisesti terroristijärjestöjen suorittamaa rekrytointia vastaa.
* Juutalaisten teologian sisään on rakennettu vahva ihmisoikeuselementti. Valitettavasti Israelin valtion nykyinen politiikka on etääntynyt juutalaisuuden keskeisistä ihmisoikeusperiaatteista
* Juutalaisuuden, kristinuskon ja islamin perusarvot ovat yhteneväisiä. Sadan muslimioppineen julkilausuman A Common Word between Us and You:n mukaan nämä arvot ovat lähimmäisen rakastaminen ja rauha. Euroopan uskonnot ovat yhä tiiviimmässä vuorovaikutuksessa pyrkien toimimaan näiden perusarvojen mukaan. Suuri laiva kääntyy hitaasti mutta varmasti.

**Lisätietoja ja haastattelupyynnöt:** Kirjapaja, viestintäpäällikkö Marja-Liisa Saraste, [marja-liisa.saraste@kirjapaja.fi](mailto:marja-liisa.saraste@kirjapaja.fi); 09 6877 4568, ja emerituspiispa Mikko Heikka, [mikko.heikka.emeritus@gmail.com](mailto:mikko.heikka.emeritus@gmail.com); 0500 507 892.

**Arvostelukappaleet:** Minna Vatja, [minna.vatja@kirjapaja.fi](mailto:minna.vatja@kirjapaja.fi)

